

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKI NAČELNIK

KLASA: 406-01/19-01/129

URBROJ: 2186-06-02/19-05

Petrijanec, 15. studeni 2019. godine

Naručitelj Općina Petrijanec, Vladimira Nazora 157, Petrijanec, OIB: 59042118698, na temelju Odluke o početku postupka jednostavne nabave KLASA: 406-01/19-01/129, URBROJ: 2186-06-02/19-03 od dana 14. studenog 2019. godine pokrenuo je postupak jednostavne nabave za predmet nabave:Radovi na modernizaciji javne rasvjete Općine Petrijanec – naselja Donje Vratno – dio, Strmec Podravski i Družbinec, oznaka iz Plana nabave Općine Petrijanec za 2019. godinu, evidencijski broj nabave 41/JN-19/RAD, a za koji predmet nabave se sukladno članku 12. stavku 1. točci 1.b) Zakona o javnoj nabavi (»Narodne novine« broj 120/16, u tekstu: ZJN 2016) ne primjenjuje ZJN 2016, obzirom da je procijenjena vrijednost predmetne nabave radova manja od 500.000,00 kuna bez PDV-a.

Ovime Općina Petrijanec zainteresiranim gospodarskim subjektima upućuje:

**POZIV NA DOSTAVU PONUDE**

**u postupku jednostavne nabave za predmet nabave:**

**„Radovi na modernizaciji javne rasvjete Općine Petrijanec – naselja Donje Vratno – dio, Strmec Podravski i Družbinec“**

1. **Podaci o Naručitelju:**

Općina Petrijanec, Vladimira Nazora 157, 42206 Petrijanec

OIB: 59042118698

Odgovorna osoba naručitelja: općinski načelnik Željko Posavec, mag. ing. mech.

Tel: 042/714-220

Fax: 042/714-391

Adresa elektroničke pošte: opcina@petrijanec.hr

Internetska adresa: <http://www.petrijanec.hr/>

Osoba zadužena za komunikaciju s ponuditeljima:

Za komunikaciju s ponuditeljima zadužen je Željko Posavec; telefon: 042/714-220, fax: 042/714-391, e-mail: nacelnik@petrijanec.hr.

1. **Vrsta postupka javne nabave**

Postupak jednostavne nabave.

1. **Vrsta ugovora o javnoj nabavi**

Predmet ugovora su radovi.

1. **Navod o sukobu interesa**

Popis gospodarskih subjekata s kojima Naručitelj ne smije sklapati ugovore u smislu odredbi članka 75. - 83. Zakona o javnoj nabavi (»Narodne novine« broj 120/16) u svojstvu ponuditelja, člana zajednice gospodarskih subjekata i podugovaratelja:

* OPG IVAN DOMBAJ, Strmec Podravski, Braće Radića 54, 42206 Petrijanec, OIB: 90168536411
1. **PODACI O PREDMETU NABAVE**
	1. **Evidencijski broj nabave:** 41/JN-19/RAD
	2. **Procijenjena vrijednost nabave**: 469.516,62 kn bez PDV-a
	3. **CPV oznaka:** 31500000-1 Rasvjetna oprema i električne svjetiljke
	4. **Predmet nabave**: Radovi na modernizaciji javne rasvjete Općine Petrijanec – naselja Donje Vratno – dio, Strmec Podravski i Družbinec
	5. **Opis predmeta nabave**:

Radovi na modernizaciji javne rasvjete Općine Petrijanec. Radovi se izvode temeljem Glavnog projekta – elektrotehnički projekt (dalje u tekstu: glavni projekt), iz veljače 2019. godine, T.D. 020/19 (glavni projektant Goran Ribić, mag.ing.el., Tesla d.o.o. Ivanec). Projektom je predviđeno izvođenje radova kako slijedi:

- zamjena postojećih svjetiljaka

- ugradnja visokoučinkovitih ekološki prihvatljivih suvremenih LED svjetiljki zadovoljavajućih karakteristika i trajnosti

- popuna stupova na kojima se trenutno ne nalaze svjetiljke.

* + 1. **Količina predmeta nabave** specificirana je u troškovniku (prilog 2 Poziva na dostavu ponuda). **Tehnička specifikacija** i **opis predmeta nabave** određeni su u Glavnom projektu rekonstrukcije javne rasvjete Općine Petrijanec – naselja Donje Vratno – dio, Strmec Podravski i Družbinec (prilog 3 poziva na dostavu ponude) te u troškovniku (prilog 2 ovog poziva na dostavu ponude).
		2. **Kriteriji za ocjenu jednakovrijednosti predmeta nabave i odredbe o normama**

Za sve stavke troškovnika u kojima se traži ili navodi marka, patent, tip ili određeno podrijetlo ponuditelj može ponuditi jednakovrijedno traženom ili navedenom.

Kod stavki troškovnika kod kojih je navedena posebna marka proizvoda ponuditelj koji nudi jednakovrijedan proizvod dužan je u predviđeni prostor dotične stavke troškovnika pod „jednakovrijedan“ upisati naziv proizvođača i tip (model) jednakovrijednog proizvoda koji se nudi.

Za slučaj da u troškovniku nema predviđenog mjesta i/ili dovoljno mjesta za upis jednakovrijednih potrebno je dostaviti podatke na zasebnom dokumentu s poveznicom na stavku troškovnika kako bi se moglo utvrditi na koju stavku se jednakovrijedni proizvod odnosi.

U svrhu ocjenjivanja jednakovrijednosti ponuditelj je dužan dostaviti dokaz, a to može biti tehnička dokumentacija jednakovrijednog proizvoda koju izrađuje proizvođač (prospekt, katalog ili brošura proizvođača) ili ispitni izvještaj. Iz dostavljenih dokumenata kojima se dokazuje jednakovrijednost mora se moći bez ikakvog preračunavanja utvrditi jednakovrijednost po svim karakteristikama.

Odredbe o normama

Za slučaj da su ovom Pozivu na dostavu ponuda i Troškovniku navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi naručitelj ističe da ponuditelj treba ponuditi predmet nabave u skladu s normama iz ove Dokumentacije o nabavi ili jednakovrijednim normama.

Stoga je za svaku navedenu normu navedenu po dotičnom normizacijskom sustavu dozvoljeno nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature.

* + 1. **Troškovnik** je izrađen u nestandardiziranom obliku, kao zasebni digitalni dokument u xls.formatu te čini prilog 2. ovog poziva na dostavu ponude. Jedinične cijene svake stavke Troškovnika i ukupna cijena ponude bez PDV-a moraju biti zaokružene na dvije decimale. U Troškovniku se ne smiju mijenjati količine ili opisi u pojedinim stavkama Troškovnika. Ponuditelji nisu obvezni Troškovnik ovjeravati i/ili potpisivati.
	1. **Rok početka i završetka radova:**

Predviđeni početak izvođenja radova je: odmah po potpisu ugovora, odnosno od uvođenja u posao odabranog ponuditelja.

Rok početka za izvođenje radova teče od dana uvođenja u posao odabranog ponuditelja, to jest izvođača. Pod uvođenjem u posao odabranog ponuditelja, to jest izvođača, u smislu ovog poziva, smatra se ispunjenje obveza bez kojih započinjanje građenja faktički nije moguće ili pravno nije dopušteno.

Naručitelj će odrediti točan datum uvođenja u posao pisanim putem.

O uvođenju u posao odabranog ponuditelja, to jest izvođača, sastavlja se poseban zapisnik i to se utvrđuje u građevinskom dnevniku (ukoliko je primjenjivo).

**Radovi trebaju biti završeni u najdužem roku od 90 kalendarskih dana** računajući od dana uvođenja u posao odabranog ponuditelja.

Rok izvođenja radova, a posebice rok završetka radova, bitan je element ugovora o javnim radovima.

Utvrđeni rok za završetak radova iznimno se može produžiti u sljedećim slučajevima:

- u kojima je radi bitno promijenjenih okolnosti ili više sile UGOVARATELJ bio spriječen izvoditi radove te je dužan pisanim putem zahtijevati produljenje roka završetka radova do prestanka okolnosti, a najkasnije u roku od 3 (tri) dana od dana nastanka okolnosti koje dovode do zakašnjenja

- kada zbog nepovoljnih vremenskih prilika nije bilo moguće izvoditi pojedine vrste radova, rok izvođenja radova produljit će se za odgovarajući broj dana, što se utvrđuje odgovarajućim zapisnikom kojeg ovjerava ovlašteni predstavnik naručitelja, a temeljem evidencije meteoroloških uvjeta tijekom izvođenja radova i

- kada NARUČITELJ izda nalog o privremenoj ili trajnoj obustavi radova.

* 1. **Mjesto izvršenja:**

Općina Petrijanec**,** naselja Donje Vratno – dio, Strmec Podravski i Družbinec

1. **Rok, način i uvjeti plaćanja**:

Predujam je isključen, kao i traženje sredstava osiguranja plaćanja. Plaćanje se obavlja na temelju ispostavljenih računa po privremenim situacijama te okončanoj situaciji u roku od 30 dana od izdavanja računa.

1. **Razlozi za isključenje gospodarskog subjekta i kriteriji za kvalitativni odabir gospodarskog subjekta (uvjeti sposobnost**i):
	1. **Osnove za isključenje gospodarskog subjekta**

Gospodarski subjekt mora dokazati da je ispunio obveze plaćanja dospjelih poreznih obveza i obveza za mirovinsko i zdravstveno osiguranje.

* 1. **Sposobnost za obavljanje profesionalne djelatnosti**

Gospodarski subjekt mora u postupku jednostavne nabave dokazati upis u sudski, obrtni, strukovni ili drugi odgovarajući registar u državi njegova poslovna nastana.

* 1. **Tehnička i stručna sposobnost**

Gospodarski subjekt mora dokazati da će imati na raspolaganju 1 (jednog) ovlaštenog inženjera elektrotehničke struke koji ispunjava uvjete iz Zakona o poslovima i djelatnostima prostornog uređenja i gradnje (»Narodne novine« 78/15 i 118/18).

1. **Jamstva**
	1. **Jamstvo za ozbiljnost ponude**

Ponuditelj je obvezan u ponudi dostaviti jamstvo za ozbiljnost ponude u obliku solemnizirane bjanko zadužnice u iznosu od 10.000,00 kn.

Jamstvo za ozbiljnost ponude je jamstvo za slučaj odustajanja ponuditelja od svoje ponude u roku njezine valjanosti, odbijanja potpisivanja ugovora o nabavi, odnosno nedostavljanja jamstva za uredno ispunjenje ugovora.

Jamstvo mora biti bezuvjetno i s rokom valjanosti koji ne smije biti kraći od roka valjanosti ponude.

***Original jamstva dostavlja se odvojeno od ponude koja se dostavlja elektroničkim putem, a na adresu naručitelja najkasnije do roka za dostavu ponuda.***

Umjesto jamstva za ozbiljnost ponude u obliku solemnizirane bjanko zadužnice, ponuditelj može dati novčani polog u traženom iznosu u korist računa Naručitelja, kako slijedi:

Primatelj uplate: OPĆINA PETRIJANEC

IBAN: HR3923600001832600007 Zagrebačka banka

Model: HR68

Poziv na broj: 9016 - OIB uplatitelja

Nalog o izvršenoj uplati ponuditelj će priložiti u ponudi.

* 1. **Jamstvo za uredno ispunjenje ugovora**

U roku od 20 kalendarskih dana od dana obostranog potpisa ugovora, odabrani ponuditelj je obvezan dostaviti jamstvo za uredno ispunjenje ugovora za slučaj povrede ugovornih obveza.

Odabrani će Ponuditelj po potpisu ugovora dostaviti jamstvo u obliku solemnizirane bjanko zadužnice u iznosu od 10% od ukupne vrijednosti ugovora bez PDV-a. Rok valjanosti bjanko zadužnica mora biti minimalno 30 dana dulji od datuma završetka važenja ugovora. Nedostavljanje jamstva za uredno ispunjenje ugovora nakon proteka 20 kalendarskih dana od dana obostranog potpisa ugovora predstavlja razlog za trenutni raskid ugovora.

Umjesto jamstva za uredno ispunjenje ugovora u obliku bjanko zadužnice, ponuditelj može dati novčani polog u traženom iznosu u korist računa Naručitelja, kako slijedi:

Primatelj uplate: OPĆINA PETRIJANEC

IBAN: HR3923600001832600007 Zagrebačka banka

Model: HR68

Poziv na broj: 7706 - OIB uplatitelja

* 1. **Jamstvo za otklanjanje nedostataka u jamstvenom roku**

Odabrani ponuditelj obvezan je u roku od 10 (deset) radnih dana od dana ovjere okončane situacije od strane glavnog nadzornog inženjera, naručitelju predati solemniziranu bjanko zadužnicu za slučaj da odabrani ponuditelj u jamstvenom roku ne ispuni obveze po osnovi otklanjanja nedostataka koje ima po osnovi jamstva ili s osnova naknade štete, u apsolutnom iznosu od 10 (deset) % vrijednosti ukupno izvedenih radova i opremanja bez PDV-a, sa rokom važenja od minimalno 2 (dvije) godine (ili duže ovisno o dostavljenoj izjavi o roku trajanja jamstva) računajući od dana ovjere okončane situacije.

Umjesto traženog jamstva odabrani ponuditelj može Naručitelju uplatiti novčani polog u apsolutnom iznosu izraženom u visini 10 (deset) % vrijednosti ukupno izvedenih radova (bez PDV-a) na njegov poslovni račun. Za uređaje i opremu Izvoditelj daje Naručitelju jamstvo prema pravilima proizvođača, na način da predaje Naručitelju jamstvene listove proizvođača za cjelokupnu ugrađenu opremu i uređaje.

1. **Kriterij za odabir ponude**

**Kriterij za odabir ponude je ekonomski najpovoljnija ponuda (ENP)** pri čemu je ponder cijene 90%, ponder jamstva za otklanjanje nedostataka u jamstvenom roku 10%:

|  |  |  |
| --- | --- | --- |
| Kriterij | Relativni značaj | Maksimalni broj bodova po kriteriju |
| Cijena ponude (C) | 90 | 90 |
| Jamstvo za otklanjanje nedostatka u jamstvenom roku (J) | 10 | 10 |
| Maksimalni broj bodova | 100 |

**Opis kriterija i način utvrđivanja bodovne vrijednosti:**

(S obzirom na to da ne može koristiti pravo na pretporez, naručitelj će uspoređivati cijene ponuda s PDV-om.)

**Cijena ponude (C)**

Ponuda s najniže ponuđenom cijenom (s PDV-om) dobiva 90 bodova, a ostale ponude se boduju prema formuli:

**Cbb = (Cmin/Cpp) x 90**

Cbb – broj bodova po kriteriju cijene

Cpp – cijena iz promatrane ponude

Cmin – najniža ponuđena cijena ponuda

**Jamstvo za otklanjanje nedostatka u jamstvenom roku (J)**

Minimalan jamstveni rok je 24 mjeseca, a maksimalni rok koji se uzima u obzir je 60 mjeseci. Ukoliko se nudi jamstveni rok duži od 60 mjeseci, smatrat će se da je ponuđen maksimalni rok koji se uzima u obzir (60). Ponuda u kojoj je iskazan najduži jamstveni rok dobiva 10 bodova, a ostale ponude će dobiti manje bodova prema sljedećoj formuli:

**J= (Jo/Jn)x10**

J - broj bodova po kriteriju za ponuđeni jamstveni rok

Jn - najduži jamstveni rok

Jo - jamstveni rok koji je ponuđen u ponudi koja se ocjenjuje

Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu. Najpovoljnija je ona ponuda koja je ostvarila ukupni najveći broj bodova prema svim navedenim kriterijima.
**Ub = Cbb + J**

Ub - ukupan broj bodova

Cbb – broj bodova po kriteriju cijene

J- broj bodova po kriteriju za ponuđeni jamstveni rok

**Dokumenti potrebni za utvrđivanje kriterija ekonomski najpovoljnije ponude:**

Podatak o jamstvenom roku dostavlja se u obliku Izjave gospodarskog subjekta ostavljanju jamstva za otklanjanje nedostataka u jamstvenom roku. Izjava se dostavlja u slobodnoj formi te se prilaže kao sastavni dio ponude.

**Ukoliko izjava nije dostavljena u roku za dostavu ponuda ili ne sadrži navod o trajanju jamstvenog roka smatrat će se da ponuditelj nudi minimalni jamstveni rok od 24 mjeseca.**

1. **PODACI O PONUDI**
	1. **Sadržaj i način izrade ponude**

Ponuditelj se pri izradi ponude mora pridržavati zahtjeva i uvjeta iz ovog poziva na dostavu ponuda. Propisani tekst poziva ne smije se mijenjati i nadopunjavati. Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u kunama.

Ponuda treba sadržavati:

* Ispunjeni i ovjereni Ponudbeni list koji se nalazi u prilogu 1. ovog poziva
* Ispunjeni Troškovnik koji se nalazi u prilogu 2. ovog poziva
* Jamstvo za ozbiljnost ponude (preslika), original jamstva dostavlja se odvojeno od ponude koja se dostavlja elektroničkim putem, i to na adresu naručitelja, najkasnije do roka za dostavu ponuda
* Izjavu o trajanju jamstva za otklanjanje nedostataka u jamstvenom roku ovjerenu od strane odgovorne osobe ponuditelja
* Potvrdu Porezne uprave o stanju duga koja ne smije biti starija od 30 dana računajući od dana upućivanja Poziva
* Izvadak iz sudskog/obrtnog registra koji ne smije biti stariji od 3 mjeseca računajući od dana upućivanja Poziva
* Dokaz o stručnjaku – rješenje o upisu u imenik odgovarajuće komore za ovlaštenog inženjera elektrotehničke struke
	1. **Način dostave ponuda i rok za dostavu ponuda**

Ponuda se podnosi isključivo u elektronskom obliku elektroničkom poštom i to na način da se obavezno zatraži potvrda o pročitanoj elektronskoj pošti od strane Naručitelja.

Adresa elektronske pošte na koju se šalju ponude je nacelnik@petrijanec.hr.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Kao predmet u elektronskoj pošti potrebno je navesti evidencijski broj nabave 41/JN-19/RAD te naslov Radovi na modernizaciji javne rasvjete Općine Petrijanec – naselja Donje Vratno – dio, Strmec Podravski i Družbinec.

Ukoliko ponuditelj kao jamstvo za ozbiljnost ponude dostavlja solemniziranu bjanko zadužnicu, presliku jamstva dostavlja elektroničkim putem u sklopu ponude, a original odvojeno u zatvorenoj omotnici na adresu naručitelja najkasnije do roka za dostavu ponuda. Na zatvorenu omotnicu potrebno je navesti kako slijedi:

Općina Petrijanec

Vladimira Nazora 157

 42206 Petrijanec

Postupak jednostavne nabave

**„Radovi na modernizaciji javne rasvjete Općine Petrijanec – naselja Donje Vratno – dio, Strmec Podravski i Družbinec“,**

**ev.br. nabave: 41/JN-19/RAD**

**NE OTVARAJ**

Na omotnici je također potrebno navesti naziv i adresu ponuditelja.

**ROK ZA DOSTAVU PONUDA JE 21.11.2019. u 9 sati**

* 1. **Izmjena, dopuna i povlačenje ponude**

U roku za dostavu ponude ponuditelj može izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje ponude. U tom slučaju ponuditelj može istovremeno zahtijevati povrat svoje neotvorene ponude. Ponuda se ne smije mijenjati ili povući nakon isteka roka za dostavu ponuda.

Sve ponude koje nisu predane na ovaj način i u naznačenom roku neće se razmatrati.

* 1. **Način otvaranja ponuda**: neće biti javnog otvaranja ponuda
	2. **Način određivanja cijene ponude**

Ponuditelji su dužni ponuditi, tj. upisati cijene (zaokružene na dvije decimale) za svaku stavku troškovnika, na način kako je to određeno u troškovniku, te cijenu ponude bez PDV-a, PDV i cijenu ponude s PDV-om na način kako je to određeno u Ponudbenom listu.

Cijena ponude izražava se u kunama, a piše se brojkama.

Jedinične cijene iskazanu u troškovniku odabranog ponuditelja nepromjenjive su. Obračun je po stvarno izvedenim količinama.

Ako ponuditelj nije u sustavu poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

* 1. **Rok valjanosti ponude**

Rok valjanosti ponude ne može biti kraći od 3 mjeseca od dana isteka roka za dostavu ponuda.

1. **OSTALO**
	1. **Odredbe o podugovarateljima**: Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio)

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

U slučaju nominiranja podugovaratelja plaćanje je izravno na poslovni račun podugovaratelja.

* 1. **Odredbe koje se odnose na zajednicu gospodarskih subjekata**

Ponuditelji iz Zajednice gospodarskih subjekata mogu podnijeti zajedničku ponudu.

Ponuda zajednice gospodarskih subjekata sadrži naziv i sjedište svih ponuditelja iz zajedničke ponude, naziv i sjedište nositelja ponude, imena osoba odgovornih za izvršenje nabave iz zajedničke ponude.

Odgovornost ponuditelja iz zajedničke ponude je solidarna, te ponuditelji moraju dati Izjavu o solidarnoj odgovornosti zajedničkih ponuditelja te istu priložiti ponudi.

U slučaju nuđenja zajedničke ponude, članovi zajednice gospodarskih subjekata obvezni su dokazati da ne postoje razlozi za isključenje ponuditelja na način kako je opisana u točki 7.3. ovog Poziva te dokazati svoju sposobnost kako je opisano u točki 7.1. i 7.2. ovog Poziva.

Ukoliko zajednička ponuda bude odabrana kao najbolje ocijenjena ponuda gospodarski subjekt koji je nositelj ponude, dužan je nakon izvršnosti obavijesti o odabiru, a prije potpisivanja ugovora o jednostavnoj nabavi dostaviti Naručitelju formalnopravni akt – pravni oblik (međusobni ugovor) u mjeri u kojoj je to potrebno za zadovoljavajuće izvršenje ugovora, iz kojeg je vidljivo koji će dio iz ponude izvršavati svaki od gospodarskih subjekata iz zajedničke ponude, podatke o izdavatelju računa za izvršenu uslugu, te broj žiroračuna na koji će se obavljati plaćanje. Navedeni akt mora biti potpisan i ovjeren od svih članova zajednice gospodarskih subjekata.

Ponuditelj koji je samostalno podnio ponudu ne smije istodobno sudjelovati u zajedničkoj ponudi.

U slučaju zajedničke ponude, u ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice. Naručitelj neposredno plaća svakom članu zajednice za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije.

U slučaju zajedničke ponude, u dodatku Ponudbenog lista (prilog 1. ovog poziva) se za svakog člana zajednice gospodarskih subjekata obvezno navode sljedeći podaci: naziv i sjedište člana zajednice, adresa, OIB, broj računa, navod o tome je li član zajednice u sustavu poreza na dodanu vrijednost (PDV-a), adresa za dostavu pošte, adresa e-pošte, kontakt osoba člana zajednice, broj telefona i broj faksa. U slučaju zajedničke ponude, ponuditelj je obvezan navesti člana zajednice gospodarskih subjekata koji je ovlašten za komunikaciju s Naručiteljem.

* 1. **Izuzetno niska ponuda**

Ako je u ponudi iskazana izuzetno niska cijena ponude ili pojedine jedinične cijene što dovodi u sumnju mogućnosti izvršenja predmeta nabave, naručitelj može odbiti takvu ponudu. Prije odbijanja ili prihvaćanja takve ponude naručitelj će pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora.

* 1. **Pojašnjenje i upotpunjavanje ponude**

U postupku pregleda i ocjene ponuda naručitelj može pozvati ponuditelja da pojašnjenjem ili upotpunjavanjem u vezi s traženim dokumentima uklone pogreške, nedostatke ili nejasnoće koje se mogu ukloniti ili pojasne pojedine elemente ponude u dijelu koji se odnosi na ponuđeni predmet nabave.

Ukoliko se u postupku pregleda i ocjene ponuda uoči računska pogreška, Naručitelj će istu ispraviti i pozvati ponuditelja da prihvati ispravak računske pogreške.

Za upotpunjavanje ponuda i prihvat ispravka računske pogreške ponuditeljima se daje primjereni rok.

* 1. **Prijedlog ugovora**

Odabrani ponuditelj je dužan s Naručiteljem sklopiti i potpisati Ugovor, u skladu s uvjetima određenima u Pozivu na dostavu ponuda i odabranom ponudom.

**11.5.1. Ugovorne kazne**

Ako UGOVARATELJ prekorači rok završetka ugovorenih radova dužan je Naručitelju platiti ugovornu kaznu za svaki kalendarski dan prekoračenja ugovorenog roka, a u visini od 1‰ (jedan promil) od ugovorene cijene bez poreza na dodanu vrijednost (cijena ponude odabranog ponuditelja bez poreza na dodanu vrijednost) s tim da ukupni iznos ugovorne kazne ne može prijeći 5% ugovorene cijene bez poreza na dodanu vrijednost (cijena ponude odabranog ponuditelja bez poreza na dodanu vrijednost).

Plaćanje ugovorne kazne ne utječe na obveze UGOVARATELJA.

**11.5.2.** Posebne uzance u građenju neće se primjenjivati, to jest Posebne uzance u građenju isključene su u cijelosti.

**11.5.3.** Za potrebe obavljanja djelatnosti građenja, sukladno Zakonu o poslovima i djelatnostima prostornog uređenja i gradnje (»Narodne novine« broj 78/15 i 118/18) UGOVARATELJ mora u obavljanju djelatnosti građenja imati zaposlenog ovlaštenog voditelja građenja i/ili ovlaštenog voditelja radova. Graditi i/ili izvoditi radove na građevini može pravna osoba ili fizička osoba obrtnik, registrirana za obavljanje djelatnosti građenja, odnosno za izvođenje pojedinih radova koja ispunjava uvjete propisane ovim Zakonom te posebnim propisima kojima se uređuje gradnja.

UGOVARATELJ je dužan u obavljanju djelatnosti građenja poštivati odredbe Zakona o poslovima i djelatnostima prostornog uređenja i gradnje (»Narodne novine« broj 78/15 i 118/18) i posebnih zakona kojima se uređuje gradnja te osigurati da obavljanje poslova građenja bude u skladu s temeljnim načelima i pravilima koja trebaju poštivati ovlašteni voditelji građenja i ovlašteni voditelji radova.

UGOVARATELJ ne smije biti uključen u provođenje stručnog nadzora građenja iste građevine.

**11.5.4**. **Izvođenje radova**

UGOVARATELJ se obvezuje izvesti sve radove potrebne za izgradnju i uporabu predmeta nabave u skladu sa Glavnim projektom i uvjetima provedenog postupka jednostavne nabave i usvojenom ponudom Ugovaratelja.

UGOVARATELJ mora održavati gradilište čistim i redovito odstranjivati s gradilišta sve otpatke betona, drvene građe, ambalaže i sl. Sve nastale eventualne štete, a koje prouzroči Ugovaratelj, sam ih je obvezan ukloniti o svom trošku.

UGOVARATELJ je dužan prije početka radova o svom trošku osigurati radove i opremu. Osiguranje radova mora biti takvo da su Naručitelj i Ugovaratelj osigurani za slučaj nastajanja štete u vezi s izvođenjem i osiguranjem radova za vrijeme od početka izvođenja do konačnog preuzimanja radova. Do primopredaje izvedenih radova, rizik slučajne propasti i oštećenja radova, materijala i opreme, snosi Ugovaratelj.

UGOVARATELJ je dužan o svom trošku kod osiguravajućeg društva osigurati sve uposlene osobe na gradilištu za slučaj nesreće na radu. Ugovaratelj je dužan pravovremeno poduzimati mjere za sigurnost građevine, radova, opreme, materijala, djelatnika, prolaznika, prometa, susjednih građevina i okoline. Ugovaratelj je odgovoran za štete nanesene trećim licima koje nastanu u vezi s izvršenjem ugovora.

Kod izvedbe radova UGOVARATELJ je dužan zaštititi i čuvati postojeće okolne građevine i vrijedno drveće na građevinskoj parceli koji se štite sukladno Projektnoj dokumentaciji da ne dođe do nepotrebnih oštećenja, kao i poduzimati sve potrebne mjere za osiguranje i zaštitu objekata, radova, opreme, materijala, radnika, prolaznika i prometa. Ugovaratelj je dužan Naručitelju nadoknaditi štetu ako svojim nesmotrenim ili nestručnim radom, postupkom ili nedovoljno poduzetim mjerama sigurnosti pri izvođenju radova prouzrokuje odron zemlje, rušenje konstrukcije ili pomoćnih građevina ili na drugi način ugrozi stabilnost ili kvalitetu izvedenih radova.

**11.5.5. Primopredaja radova**

Nakon završetka radova i dostave jamstva za otklanjanje nedostataka u jamstvenom roku obavit će se primopredaja radova. O primopredaji se sastavlja zapisnik, a potpisuju ga ovlašteni predstavnici NARUČITELJA i UGOVARATELJA.

Ako se ustanovi da pojedini radovi nisu izvedeni prema ovome Ugovoru i da postoje nedostaci ili su radovi nekvalitetno izvedeni, UGOVARATELJ je obvezan te nedostatke otkloniti o svom trošku.

U slučaju da UGOVARATELJ ne otkloni sve utvrđene nedostatke u zadanom roku, NARUČITELJ neće obaviti primopredaju, a nedostatke će otkloniti na trošak UGOVARATELJA i aktivirati jamstvo za uredno ispunjenje ugovora.

**11.5.6. Izmjene Ugovora**

Izmjene ugovora regulirat će se dodatkom ugovora uz prethodno pribavljenu suglasnost ovlaštenog predstavnika Naručitelja.

**11.5.7. Primjenjivo pravo**

Za sve što Ugovorom nije posebno predviđeno važit će odredbe Zakona o gradnji, Zakona o građevnim proizvodima, Zakona o poslovima i djelatnostima prostornog uređenja i gradnje, Zakona o obveznim odnosima i Zakona o zaštiti na radu te ostalih pozitivnih propisa koji reguliraju materiju građenja.

* 1. **Komunikacija s naručiteljem**

Sva komunikacija između naručitelja i gospodarskih subjekata mora biti u pisanom obliku i na hrvatskom jeziku.

**PRILOZI POZIVA NA DOSTAVU PONUDA:**

Prilog 1 Ponudbeni list

Prilog 2 Troškovnik

Prilog 3 Glavni projekt

**PRILOG 1. Ponudbeni list**

**PONUDBENI LIST**

|  |  |  |
| --- | --- | --- |
| 1. | Naziv i sjedište naručitelja: | Općina PetrijanecVladimira Nazora 15742206 Petrijanec |
|  | **Zajednica gospodarskih subjekata (zaokružiti)** |  **DA NE** |
| 2. | Podaci o ponuditelju/članu zajednice gospodarskih subjekata ovlaštenog za komunikaciju s naručiteljem\*: |  |
| 2.1. | Naziv ponuditelja: |  |
|  | Sjedište ponuditelja |  |
|  | Adresa ponuditelja |  |
|  | OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) |  |
|  | Broj računa |  |
|  | Navod o tome je li ponuditelj u sustavu poreza na dodanu vrijednost |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba ponuditelja |  |
|  | Broj telefona |  |
|  | Broj telefaksa |  |
| 3. | Predmet nabave | Radovi na modernizaciji javne rasvjete Općine Petrijanec – naselja Donje Vratno – dio, Strmec Podravski i Družbinec |
| 4. | Podaci o podugovarateljima i podaci o dijelu ugovora o jednostavnoj nabavi, ako se dio ugovora o jednostavnoj nabavi daje u podugovor |  |
|  | Naziv i sjedište podugovaratelja |  |
|  | Adresa podugovaratelja |  |
|  | OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) |  |
|  | Broj računa |  |
|  | Navod o tome je li podugovaratelj u sustavu poreza na dodanu vrijednost |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba podugovaratelja |  |
|  | Broj telefona |  |
|  | Broj telefaksa  |  |
|  | Podatak o dijelu ugovora koji se daje u podugovor |  |
| 5. | Cijena ponude bez poreza na dodanu vrijednost - brojkama |  |
| 6. | Iznos poreza na dodanu vrijednost – brojkama |  |
| 7. | Cijena ponude s porezom na dodanu vrijednost - brojkama |  |
| 8. | Rok valjanosti ponude | **3 mjeseca** |
| 9. | Rok plaćanja |  |
| 10. | Broj i datum ponude |  |

**Obavezno ispuniti sve stavke**

**Uz ponudbeni list dostavljamo popis svih sastavnih dijelova i priloga ponude (Sadržaj ponude) sljedećim redoslijedom:**

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
3. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
4. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
5. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
6. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
7. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ponuditelj:**

 (upisati ime i prezime osobe ovlaštene za zastupanje ponuditelja)

 (potpis i pečat)